Campanie accelerată în China. Au fost făcute 65 de milioane de vaccinuri anti-Covid.
China a aprobat patru vaccinuri anti-Covid. În capitala ţării, Beijing, au fost făcute 10 milioane de vaccinări. China îşi propune să inoculeze 40% din populaţia ţării (1,4 miliarde de oameni) până la sfârşitul lunii iunie.
China, care a accelerat eforturile de vaccinare a populaţiei împotriva Covid-19, a administrat aproximativ 65 de milioane de doze, a declarat un oficial al Comisiei Naţionale de Sănătate din China, potrivit Reuters.În timp ce China a fost printre primele ţări care a început să administreze populaţiei vaccinul anti-Covid şi a exportat milioane de doze în alte ţări, rata de vaccinare a fost depăşită de cele din Israel şi Statele Unite.În capitala ţării, Beijing, au fost făcute 10 milioane de vaccinări şi peste trei milioane de persoane au fost vaccinate complet.China îşi propune să inoculeze 40% din populaţia ţării (1,4 miliarde de oameni) până la sfârşitul lunii iunie. Pentru a atinge această ţintă, China trebuie să facă, în medie, patru milioane de vaccinări pe zi. În acest moment, media este sub 1 milion de vaccinări pe zi.